ระเบียบมหาวิทยาลัยเทคโนโลยีราชมงคลรัตนโกสินทร์ระเบียบมหาวิทยาลัยเทคโนโลยีราชมงคลรัตนโกสินทร์ว่าด้วยการรับ - จ่ายเงินเพื่อจัดการศึกษาหลักสูตรบริหารธุรกิจมหาบัณฑิต(ภาคสมทบ)พ.ศ. ๒๕๕๐[๑] โดยที่มหาวิทยาลัยเทคโนโลยีราชมงคลรัตนโกสินทร์ได้จัดให้มีการศึกษาระดับมหาบัณฑิตด้านบริหารธุรกิจ เพื่อรองรับการขยายตัวทางการศึกษาและเป็นการให้บริการสังคมและผู้ประกอบการมากขึ้นอาศัยอำนาจตามความในมาตรา ๑๗ (๒) และ (๑๒) แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ และมติสภามหาวิทยาลัยเทคโนโลยีราชมงคลรัตนโกสินทร์ในการประชุม ครั้งที่ ๑๒/๒๕๔๙ เมื่อวันที่ ๒๕ ธันวาคม ๒๕๔๙ จึงวางระเบียบไว้ ดังต่อไปนี้ข้อ๑ ระเบียบนี้ เรียกว่า ระเบียบมหาวิทยาลัยเทคโนโลยีราชมงคลรัตนโกสินทร์ว่าด้วยการรับ - จ่ายเงินเพื่อจัดการศึกษาหลักสูตรบริหารธุรกิจมหาบัณฑิต (ภาคสมทบ)พ.ศ. ๒๕๕๐ข้อ๒ ระเบียบนี้ให้ใช้บังคับตั้งแต่ปีการศึกษา ๒๕๕๐เป็นต้นไปข้อ๓ ในระเบียบนี้มหาวิทยาลัย หมายความว่า มหาวิทยาลัยเทคโนโลยีราชมงคลรัตนโกสินทร์อธิการบดี หมายความว่า อธิการบดีมหาวิทยาลัยเทคโนโลยีราชมงคลรัตนโกสินทร์คณะ หมายความว่า คณะบริหารธุรกิจคณบดี หมายความว่า คณบดีคณะบริหารธุรกิจนักศึกษา หมายความว่า ผู้เข้ารับการศึกษาหลักสูตรบริหารธุรกิจมหาบัณฑิตข้อ๔ เงินรายรับที่จัดเก็บจากนักศึกษา ประกอบด้วย(๑) ค่าระเบียบการใบสมัครสอบคัดเลือกและค่าสมัครสอบคัดเลือก(๒) ค่าบำรุงการศึกษา ค่าลงทะเบียน ค่าธรรมเนียมการศึกษาและค่าสนับสนุนการจัดการศึกษาอัตราเงินรายรับที่เรียกเก็บจากนักศึกษาให้เป็นไปตามที่มหาวิทยาลัยกำหนดโดยทำเป็นประกาศของมหาวิทยาลัย แล้วรายงานให้สภามหาวิทยาลัยทราบข้อ๕ ค่าบำรุงการศึกษา ค่าลงทะเบียน ค่าธรรมเนียมการศึกษาและค่าสนับสนุนการจัดการศึกษา ให้นักศึกษาชำระภายในเวลาที่กำหนด เมื่อชำระแล้วจะไม่คืนให้ไม่ว่ากรณีใดทั้งสิ้นเว้นแต่กรณีที่คณะเป็นเหตุให้นักศึกษาชำระเงินเกิน ซ้ำซ้อน ผิดพลาด หรือไม่สามารถเปิดสอนในวิชานั้นๆได้ให้คณบดีเป็นผู้พิจารณาอนุมัติ ทั้งนี้ให้ปฏิบัติตามระเบียบสถาบันเทคโนโลยีราชมงคลว่าด้วยการถอนคืนเงินบำรุงการศึกษา ค่าหน่วยกิต พ.ศ. ๒๕๒๐ข้อ๖ การจัดการศึกษาตามระเบียบนี้ให้มีคณะกรรมการอำนวยการและคณะกรรมการดำเนินงานตามที่อธิการบดีแต่งตั้ง ดังนี้(๑) คณะกรรมการอำนวยการจำนวนไม่เกิน ๘ คน ประกอบด้วย อธิการบดีเป็นประธานรองอธิการบดีและผู้ดำรงตำแหน่งอื่นที่อธิการบดีเห็นสมควรเป็นกรรมการ(๒) คณะกรรมการดำเนินงานประกอบด้วย ประธาน และกรรมการ มีจำนวนไม่เกิน ๑๔ คนโดยจะต้องมีเจ้าหน้าที่การเงินจำนวน ๑ คน และเจ้าหน้าที่บัญชีจำนวน ๑ คนเจ้าหน้าที่การเงินมีหน้าที่รับ- จ่ายเงิน เก็บรักษาเงินสด จัดทำรายงานการรับ - จ่ายเงินของการจัดการศึกษาหลักสูตรบริหารธุรกิจมหาบัณฑิตทุกสิ้นภาคการศึกษา และสิ้นปีการศึกษาเจ้าหน้าที่บัญชีมีหน้าที่จัดทำบัญชีและหรือทะเบียนและงบการเงินของการจัดการศึกษาหลักสูตรบริหารธุรกิจมหาบัณฑิตข้อ๗ ให้ผู้ที่อธิการบดีแต่งตั้ง มีอำนาจแต่งตั้งบุคลากรให้ปฏิบัติงานเกี่ยวกับการดำเนินการตามระเบียบนี้ข้อ๘ เงินรายรับตามข้อ ๔ ที่จัดเก็บได้ในแต่ละภาคการศึกษาให้หน่วยงานที่อธิการบดีมอบหมายดำเนินการดังนี้(๑) รายรับตามข้อ ๔ (๑) ให้จ่ายเป็นค่าตอบแทนผู้ดำเนินการสอบคัดเลือกบุคคลเข้าศึกษาต่อระดับปริญญาโทภายในวงเงินที่ได้รับตามประกาศที่มหาวิทยาลัยกำหนด(๒) รายรับตามข้อ ๔ (๒) ให้ดำเนินการดังนี้(ก) นำส่งมหาวิทยาลัย ไม่น้อยกว่าร้อยละ ๒๐(ข) ใช้จ่ายในการดำเนินงาน ไม่เกินร้อยละ ๘๐ข้อ๙ รายจ่ายในการดำเนินงานจัดการศึกษาให้เบิกจ่ายได้ดังนี้(๑) คณะกรรมการอำนวยการ ให้ได้รับค่าตอบแทนเป็นรายภาคการศึกษาไม่เกินวงเงินของเงินรายรับที่นำส่งมหาวิทยาลัยตามข้อ๘ (๒) (ก) ดังนี้(ก) ประธานกรรมการ ไม่เกิน ๒๐,๐๐๐ บาท(ข) กรรมการ คนละ ไม่เกิน ๑๔,๕๐๐ บาท(๒) คณะกรรมการดำเนินงานให้ได้รับค่าตอบแทนเป็นรายเดือน ไม่เกินร้อยละ ๑๕ ของรายรับตามข้อ๘ (๒) (ข) ที่จัดเก็บในแต่ละปีการศึกษา ดังนี้(ก) ประธานกรรมการ ไม่เกิน ๕,๐๐๐ บาท(ข) กรรมการ คนละ ไม่เกิน ๔,๐๐๐ บาท(๓) บุคลากรที่ปฏิบัติงานเกี่ยวกับการดำเนินการตามระเบียบนี้ให้ได้รับค่าตอบแทนเดือนละไม่เกิน๓,๐๐๐ บาทต่อคน(๔) บุคลากรที่ปฏิบัติงานช่วงสอบประจำภาคการศึกษา สามารถเบิกจ่ายค่าตอบแทนวันละไม่เกิน๔๐๐ บาทต่อคน(๕) บุคคลที่ปฏิบัติหน้าที่ผู้จัดการหลักสูตรบริหารธุรกิจมหาบัณฑิต (ภาคสมทบ)ให้ได้รับค่าตอบแทนไม่เกินเดือนละ ๓๐,๐๐๐ บาท(๖) อาจารย์ผู้สอน ให้ได้รับค่าตอบแทนอัตราไม่เกิน ชั่วโมงละ ๒,๐๐๐ บาท(๗) อาจารย์ผู้สอบวิทยานิพนธ์ หรือการศึกษาค้นคว้าอิสระ ให้ได้รับค่าตอบแทนอัตราไม่เกิน๒,๐๐๐ บาท ต่อนักศึกษา ๑ คน(๘) อาจารย์ที่ปรึกษาวิทยานิพนธ์ ให้ได้รับค่าตอบแทนอัตราไม่เกิน ๑๐,๐๐๐ บาทต่อนักศึกษา ๑ คน(๙) อาจารย์ที่ปรึกษาการศึกษาค้นคว้าอิสระ ให้ได้รับค่าตอบแทนอัตราไม่เกิน ๖,๐๐๐ บาทต่อนักศึกษา ๑ คน(๑๐) กรรมการออกข้อสอบและตรวจข้อสอบการประมวลผลความรู้ ให้ได้รับค่าตอบแทนชุดวิชาละไม่เกิน๕๐๐ บาท ต่อนักศึกษา ๑ คน(๑๑) รายจ่ายค่าสาธารณูปโภค(๑๒) รายจ่ายในการดำเนินงานอื่นใดที่มิได้กำหนดไว้ในระเบียบนี้ หรือการเบิกจ่ายแตกต่างไปจากที่กำหนดไว้ให้อธิการบดีมีอำนาจอนุมัติบุคคลที่ได้รับแต่งตั้งตามข้อ๙ (๑) ๙ (๒) และ ๙ (๓) ในขณะเดียวกันให้ได้รับค่าตอบแทนในอัตราที่สูงสุดเพียงอัตราเดียวกรณีค่าตอบแทนคณะกรรมการในข้อ๙ (๑) หรือ ๙ (๒) เกินวงเงินที่ได้รับ ให้ปรับลดค่าตอบแทนลงตามสัดส่วนในวงเงินที่ได้รับข้อ๑๐ ให้หน่วยงานที่อธิการบดีมอบหมายมีอำนาจเก็บรักษาเงินรายรับตามข้อ๘ (๒) เพื่อใช้จ่ายในการดำเนินงาน โดยให้เก็บรักษาเป็นเงินสดไว้สำรองจ่ายได้ไม่เกินวันละ๑๐๐,๐๐๐ บาทเงินส่วนที่เกิน ๑๐๐,๐๐๐ บาท ให้เก็บรักษาไว้ในบัญชีเงินฝากธนาคารที่เปิดขึ้นเป็นการเฉพาะซึ่งอาจเป็นประเภทออมทรัพย์ หรือกระแสรายวันก็ได้ ทั้งนี้ให้ผู้ที่อธิการบดีแต่งตั้งแต่งตั้งคณะกรรมการเก็บรักษาเงินอย่างน้อย ๓ คนการถอนเงินหรือการสั่งจ่ายเช็คเพื่อถอนเงินจากบัญชีเงินฝากธนาคารตามวรรคหนึ่ง ให้ลงนามโดยคณะกรรมการเก็บรักษาเงินอย่างน้อย๒ คนคณะกรรมการเก็บรักษาเงินมีหน้าที่เก็บรักษาเงินสดสำรองจ่ายตรวจสอบจำนวนเงินในแต่ละวันให้ตรงตามรายงานการรับ - จ่ายเงินประจำวัน และควบคุมจำนวนเงินสดสำรองจ่ายในแต่ละวันกรณีมีเงินสดเกินกว่าที่กำหนดให้นำฝากเข้าบัญชีเงินฝากธนาคาร ภายในวันนั้นหรืออย่างช้าในวันทำการถัดไปข้อ๑๑ รายจ่ายตามข้อ ๙ ยกเว้นข้อ ๙ (๑) ให้ผู้ที่อธิการบดีแต่งตั้งมีอำนาจอนุมัติการเบิกจ่ายอนุมัติการจ่ายเงินการอนุมัติก่อหนี้ผูกพัน การลงนามในสัญญาการจัดหาพัสดุที่ใช้ในการจัดการศึกษาหลักสูตรบริหารธุรกิจมหาบัณฑิตสำหรับการเบิกจ่ายให้เบิกได้ไม่เกินร้อยละ๘๐ ของวงเงินรายรับที่จัดเก็บตามข้อ ๔ (๒) ในแต่ละปีการศึกษากรณีที่รายจ่ายมีจำนวนไม่ถึงร้อยละ๘๐ ของวงเงินรายรับที่จัดเก็บในแต่ละปีการศึกษาให้นำจำนวนเงินคงเหลือดังกล่าวเข้าเป็นเงินผลประโยชน์สะสมของมหาวิทยาลัยข้อ๑๒ การดำเนินการเกี่ยวกับการพัสดุด้วยเงินรายรับของการจัดการศึกษาหลักสูตรบริหารธุรกิจมหาบัณฑิตให้เป็นไปตามที่กำหนดไว้ในระเบียบนี้การใดที่มิได้กำหนดไว้ในระเบียบนี้ให้เป็นไปตามระเบียบสำนักนายกรัฐมนตรี ว่าด้วยการพัสดุเมื่อมีระเบียบมหาวิทยาลัยที่วางหลักเกณฑ์เกี่ยวกับการพัสดุที่จัดหาด้วยเงินรายรับ ของมหาวิทยาลัยขึ้นเป็นการเฉพาะแล้ว ให้ดำเนินการตามระเบียบดังกล่าวข้อ๑๓ การซื้อหรือการจ้าง หรือการเช่าในการดำเนินการจัดการศึกษาหลักสูตรบริหารธุรกิจมหาบัณฑิตให้กระทำโดยหลักเกณฑ์และวิธีการดังต่อไปนี้(๑) วิธีตกลงราคา ให้ใช้กับการซื้อ การจ้าง และการเช่า ครั้งหนึ่งซึ่งมีราคาไม่เกินสองแสนบาท(๒) วิธีสอบราคาให้ใช้กับการซื้อ การจ้าง และการเช่า ครั้งหนึ่งซึ่งมีราคาเกินกว่าสองแสนบาทแต่ไม่เกินสามล้านบาท(๓) วิธีประกวดราคาให้ใช้กับการซื้อ การจ้าง และการเช่า ครั้งหนึ่งซึ่งมีราคาเกินกว่าสามล้านบาท(๔) วิธีพิเศษให้ใช้กับการซื้อ การจ้าง และการเช่า ครั้งหนึ่งซึ่งมีราคาเกินกว่าสองแสนบาทและเข้าหลักเกณฑ์ใดหลักเกณฑ์หนึ่งดังต่อไปนี้ก.เป็นพัสดุที่ต้องดำเนินการซื้อ หรือจ้าง หรือเช่า โดยเร่งด่วน หากล่าช้าจะมีผลกระทบต่อการดำเนินงานข.เป็นพัสดุที่จำเป็นต้องซื้อจากผู้ผลิตโดยตรง หรือผู้แทนจำหน่ายแต่ผู้เดียวในประเทศค.เป็นงานที่ต้องการผู้มีฝีมือเฉพาะด้าน หรือผู้ที่มีความชำนาญเป็นพิเศษง.เป็นพัสดุที่ใช้เกี่ยวกับการวิจัย หรือการทดสอบมาตรฐานจ.เป็นพัสดุที่โดยลักษณะของการใช้งานหรือมีข้อจำกัดทางเทคนิคที่จำเป็นต้องระบุยี่ห้อเป็นการเฉพาะ(๕) วิธีกรณีพิเศษ ให้ใช้กับการซื้อ การจ้างและการเช่า ซึ่งกระทำกับหน่วยงานของทางราชการหรือรัฐวิสาหกิจหรือหน่วยงานอื่นใดที่มีกฎหมาย ระเบียบ ข้อบังคับ หรือมติคณะรัฐมนตรีกำหนดให้กระทำได้ข้อ๑๔ขั้นตอนการปฏิบัติงานเกี่ยวกับการซื้อ การจ้าง หรือการเช่า ในการดำเนินการจัดการศึกษาหลักสูตรบริหารธุรกิจมหาบัณฑิตตามหลักเกณฑ์และวิธีการที่กำหนดในข้อ ๑๓ ให้ถือปฏิบัติ ดังนี้(๑) การซื้อ จ้าง หรือเช่า ด้วยวิธีตกลงราคา และวิธีกรณีพิเศษให้ผู้ที่อธิการบดีแต่งตั้งมอบหมายให้บุคคลติดต่อสืบราคากับผู้ขาย หรือผู้รับจ้างโดยตรงแล้วจัดทำรายงานการขอซื้อจ้าง หรือเช่า เสนอต่อผู้ที่อธิการบดีแต่งตั้ง โดยระบุรายละเอียดพัสดุและวงเงินที่จะซื้อจ้าง หรือเช่า ในครั้งนั้น กำหนดเวลาที่ต้องการใช้พัสดุ หรือให้งานนั้นแล้วเสร็จพร้อมใบเสนอราคาของผู้ขายหรือผู้รับจ้าง หากผู้ที่อธิการบดีแต่งตั้งพิจารณาอนุมัติการซื้อ การจ้างหรือการเช่านั้นๆให้พิจารณาแต่งตั้งคณะกรรมการตรวจรับพัสดุ หรือตรวจการจ้าง เพื่อตรวจรับพัสดุหรืองานจ้างนั้นแล้วแต่กรณี(๒) การซื้อ จ้าง หรือเช่า ด้วยวิธีพิเศษให้ผู้ที่อธิการบดีแต่งตั้งมอบหมายให้บุคคลจัดทำรายงานเสนอ โดยระบุเหตุผลและความจำเป็นที่ต้องซื้อ จ้าง หรือเช่าด้วยวิธีพิเศษตามแต่กรณีภายใต้หลักเกณฑ์ที่กำหนดในข้อ ๑๓ (๔)พร้อมรายละเอียดพัสดุที่ต้องการใช้วงเงินโดยประมาณ กำหนดเวลาที่ต้องการใช้หรือให้งานนั้นแล้วเสร็จหากพิจารณาเห็นชอบให้แต่งตั้งคณะกรรมการจัดซื้อ หรือจ้าง หรือเช่า ด้วยวิธีพิเศษและคณะกรรมการตรวจรับพัสดุหรืองานจ้างเพื่อดำเนินการต่อไป(๓) การซื้อ จ้าง หรือเช่า ด้วยวิธีสอบราคาและวิธีประกวดราคาให้คณะกำหนดรายละเอียดประกอบการจัดซื้อหรือจ้าง พัสดุที่ต้องการใช้ ประมาณการวงเงิน กำหนดเวลาที่ต้องการใช้พัสดุ หรือให้งานนั้นแล้วเสร็จและจัดทำรายงานเสนอต่อผู้ที่อธิการบดีแต่งตั้งเพื่อพิจารณาแต่งตั้งคณะกรรมการ ปฏิบัติงานในการซื้อจ้าง หรือเช่า ตามหลักเกณฑ์ และวิธีการที่กำหนดในระเบียบสำนักนายกรัฐมนตรี ว่าด้วยการพัสดุโดยอนุโลมแล้วแต่กรณีดังนี้(ก) คณะกรรมการเปิดซองสอบราคา(ข) คณะกรรมการรับและเปิดซองประกวดราคา(ค) คณะกรรมการพิจารณาผลการประกวดราคา(ง) คณะกรรมการตรวจรับพัสดุ(จ) คณะกรรมการตรวจการจ้าง(๔) คณะกรรมการที่ได้รับแต่งตั้งจากผู้ที่อธิการบดีแต่งตั้ง ดำเนินงานเพื่อปฏิบัติหน้าที่เกี่ยวกับการซื้อจ้าง หรือเช่า ตาม (๑) (๒) และ (๓) ให้มีหน้าที่และความรับผิดชอบตามที่กำหนดไว้ในระเบียบสำนักนายกรัฐมนตรีว่าด้วยการพัสดุ และต้องปฏิบัติหน้าที่เพื่อให้ได้พัสดุภายในกำหนดเวลาที่คณะระบุความต้องการหรือความจำเป็นต้องใช้พัสดุหรืองานนั้นไว้รายงานที่นำเสนอต่อผู้ที่อธิการบดีแต่งตั้งทั้งนี้เพื่อให้การจัดการศึกษาหลักสูตรบริหารธุรกิจมหาบัณฑิตสามารถดำเนินการได้ตามวัตถุประสงค์และเป้าหมาย(๕) เมื่อได้รับอนุมัติให้ซื้อหรือจ้างจากผู้เสนอราคารายใดแล้ว ให้ทำสัญญาตามหลักเกณฑ์และวิธีการตามระเบียบสำนักนายกรัฐมนตรีว่าด้วยการพัสดุ ในกรณีดังต่อไปนี้ จะทำข้อตกลงเป็นหนังสือไว้ต่อกันก็ได้(ก) การซื้อ การจ้าง หรือการเช่า โดยวิธีตกลงราคา(ข) การซื้อ การจ้าง ที่คู่สัญญาสามารถส่งมอบพัสดุหรือส่งมอบงานได้ครบถ้วนภายใน๕ วันทำการของทางราชการ นับตั้งแต่วันถัดจากวันทำข้อตกลงเป็นหนังสือ(ค) การซื้อ การจ้าง โดยวิธีกรณีพิเศษ(๖) การซื้อหรือจ้างซึ่งมีราคาไม่เกิน ๒๐,๐๐๐ บาท ในกรณีจำเป็นและเร่งด่วนที่เกิดขึ้นโดยไม่ได้คาดหมายไว้ก่อนและไม่อาจดำเนินการตามปกติได้ทัน ให้คณะดำเนินการไปก่อนแล้วรีบรายงานขอความเห็นต่อผู้ที่อธิการบดีแต่งตั้ง และเมื่อผู้ที่อธิการบดีแต่งตั้งให้ความเห็นชอบแล้วให้ถือว่ารายงานดังกล่าวเป็นหลักฐานการตรวจรับโดยอนุโลม(๗) กรณีจัดซื้อครุภัณฑ์ หรือได้รับบริจาคครุภัณฑ์ให้จัดทำทะเบียนคุมทรัพย์สินซึ่งแสดงรายละเอียดรายการครุภัณฑ์มูลค่าที่จัดหา วัน เดือน ปี ที่ได้มาข้อ๑๕ การจ่ายเงินทุกประเภทต้องมีหลักฐานการจ่ายเป็นใบเสร็จรับเงินหรือใบสำคัญรับเงินหรือใบรับรองการจ่ายเงิน แล้วแต่กรณีข้อ๑๖ เมื่อสิ้นปีการศึกษา ให้หน่วยงานที่อธิการบดีมอบหมายสรุปผลการดำเนินงานหรืองบการเงินของการจัดการศึกษาหลักสูตรบริหารธุรกิจมหาบัณฑิต เสนอต่อมหาวิทยาลัย ภายใน๖๐ วันนับแต่วันสิ้นปีการศึกษาให้หน่วยงานที่อธิการบดีมอบหมายเก็บรักษาเอกสารเกี่ยวกับการดำเนินงานสมุดบัญชีทะเบียนและงบการเงินของการจัดการศึกษาหลักสูตรบริหารธุรกิจมหาบัณฑิตไว้ เพื่อให้หน่วยตรวจสอบภายในของมหาวิทยาลัยตรวจสอบข้อ๑๗ ให้อธิการบดีรักษาการตามระเบียบนี้และมีอำนาจวินิจฉัยตีความปัญหาเกี่ยวกับการปฏิบัติตามระเบียบนี้ประกาศ ณ วันที่ ๑๕มกราคม พ.ศ. ๒๕๕๐จรวยพร ธรณินทร์ปลัดกระทรวงศึกษาธิการนายกสภามหาวิทยาลัยเทคโนโลยีราชมงคลรัตนโกสินทร์มณฑิตา/ผู้จัดทำ๑๕ กุมภาพันธ์ ๒๕๕๔วิภา/ตรวจ๑๐ มิถุนายน ๒๕๕๔[๑]ราชกิจจานุเบกษา เล่ม ๑๒๔/ตอนพิเศษ ๖๐ ง/หน้า ๓๗/๑๘ พฤษภาคม ๒๕๕๐